**ČASŤ 4**

**LETECKÁ PRILBA**

***1. Opis predmetu zákazky, technické požiadavky***

**Predmet zákazky:** OOPP – Letecká prilba s príslušenstvom pre príslušníkov Hasičského a záchranného zboru zaradených do modulu leteckého hasenia lesných požiarov s využitím helikoptér (ďalej len „modul AFFF-H“) a do modulu pozemného hasenia s využitím vozidiel (ďalej len „modul GFFF-V“).

**Zoznam položiek predmetu zákazky:**

|  |  |  |  |
| --- | --- | --- | --- |
| **P.č.** | **Názov** | **MJ** | **Predpokladaný počet** |
| 1. | Letecká prilba s príslušenstvom pre príslušníkov Hasičského a záchranného zboru zaradených do modulu AFFF-H a GFFF-V | ks | 12 |

**Minimálna technická špecifikácia predmetu zákazky:**

|  |  |  |
| --- | --- | --- |
| 1. **Letecká prilba s príslušenstvom (ďalej len „Letecká prilba“) pre príslušníkov Hasičského a záchranného zboru.** | | **Vlastný návrh plnenia predmetu zákazky uchádzača (ponuka uchádzača)**  (Uchádzač uvedie príslušnú/é číselnú/é hodnotu/y(údaj, ktorý sa dá vyjadriť číslom), resp. uvedie slovné vyjadrenie „áno/nie“) |
| **Výrobca:** |  | |
| **Typ:** |  | |
| **Požadovaný počet:** | **12 kusov** | |
| **1. Použitie:** | Letecká prilba je určená na ochranu celej hlavy pre leteckých záchranárov pri práci s vrtuľníkovou technikou na pozícií vysadzovač alebo navigátor. Taktiež na zabezpečenie jasnej, bezpečnej a nerušenej komunikácie s posádkou vrtuľníka. Je určená na ochranu zdravia príslušníkov pri zásahovej činnosti príslušníkov Hasičského a záchranného zboru zaradených do modulu AFFF-H a modulu GFFF-V. |  |
| **Kategória OOP v zmysle Nariadenia EP a Rady (EÚ) 2016/425:** | III |  |
| **Ochranné vlastnosti:** | Letecká prilba svojou konštrukciou a použitými materiálmi musí spĺňať podmienky pre profesionálne využitie v podmienkach Hasičského a záchranného zboru pri práci s vrtuľníkovou technikou príslušníkov Hasičského a záchranného zboru ako členov posádky vrtuľníkov. |  |
| **2. Normy:** | Letecká prilba musí spĺňať požiadavky normy ANSI Z90-1 |  |
| **3. Popis výrobku:** | 3.1 Letecká prilba musí byť ľahká, určená a kompatibilná na práce s vrtuľníkmi MO SR a MV SR (UH-60M, Bell 429). |  |
| 3.2 Letecká prilba musí obsahovať polyesterovú ochrannú stielku tlmiacu nárazy. |  |
| 3.3 Letecká prilba musí byť vyhotovená v červenej farbe s reflexnými polepmi v tvare kríža pre lepšiu viditeľnosť v noci. |  |
| 3.4 K leteckej prilbe musia byť dodávané výstelky na úpravu veľkosti. |  |
| 3.5 Letecká prilba musí mať systém na úpravu veľkosti prilby pri nosení na hlave, bez potreby dať prilbu dole z hlavy. |  |
| 3.6 Letecká prilba musí obsahovať ochranné štíty zraku, ktoré musia byť súčasťou prilby v dvoch vyhotoveniach – s čírim priezorom a s tmavým priezorom proti slnečnému svetlu. |  |
| 3.7 Vnútorné slúchadlá musia byť vybavené mäkčenou penou. |  |
| 3.8 Slúchadlá musia byť polohovateľné a musia mať dve úrovne nastavenia tlaku na hlavu používateľa. |  |
| 3.9 Súčasťou leteckej prilby musí byť tvárový štít čiernej farby, ktorý bude chrániť tvár pred obletujúcimi nečistotami a nárazom vetra počas prevádzky vrtuľníka. Štít musí významne zvyšovať čistotu komunikácie znížením hluku vetra cez mikrofón. |  |
| 3.10 Letecká prilba si musí udržať svoje vlastnosti minimálne pri teplotách od -40°C do +50°C. |  |
| 3.11 Komunikačný set je súčasťou prilby a musí obsahovať slúchadlá s reproduktormi, mikrofón a konektory. |  |
| 3.12 Slúchadlá musia byť dielektrické s gélovými náušníkmi. |  |
| 3.13 Mikrofón musí byť umiestnený na drôtovom držiaku. |  |
| 3.14 Impedancia náhlavovej súpravy musí byť 150 OHM. Mikrofón musí byť M7 Electret. |  |
| 3.15 Komunikačný set musí mať koncovku U172U/174U na konci krúteného kábla určeného na pripojenie do komunikačných zariadení. |  |
| 3.16 Kábel v komunikačnom sete musí byť krútený, naťahovací o dĺžke minimálne 1 m a vo vyhotovení aby nezavadzal a nevytváral nebezpečenstvo zachytenia a zapletenia vplyvom visenia |  |
| 3.17 Letecká prilba musí byť vybavená ovládaním hlasitosti. |  |
| 3.18 Súčasťou leteckej prilby musí byť aj svietidlo pripevnené na prilbe tak, aby nezavadzalo používaniu súčastí prilby:   * svietidlo musí byť vo vyhotovení minimálne IPX7, * svietidlo musí mať minimálne 4 druhy svietenia s LED technológiou (číre, modré, zelené a IR svetlo), * svietidlo musí mať klipsňu s ktorou je možné ho pripevniť na prilbu, alebo čelový popruh, alebo na nosný systém Molle, * svietidlo musí mať minimálne 4 úrovne intenzity svietenia, * svietidlo musí mať funkciu blikania – stroboskop u všetkých 4 druhoch svietenia, * pri pripevnení na prilbe musí byť svietidlo schopné nakláňania minimálne v rozmedzí 180° a otáčania minimálne o 360°. |  |
| **4. Veľkosti** | Letecká prilba musí byť vyrábaná minimálne v 5 rôznych veľkostiach. |  |
| **5. Hmotnosť výrobku** | Maximálne 1000 g bez príslušenstva, maximálne 1400 g s príslušenstvom (svietidlo, tvárový štít). |  |
| **6. Rok výroby** | Nie starší ako 2024 |  |
| **7. Externé príslušenstvo** | Externé príslušenstvo k celkovému počtu leteckých prilieb prilbe musí obsahovať 6 ks rádiostaníc pre letecké pásmo a PTT tlačidlo:   * rádiostanica musí byť bezdrôtová so zabudovaným GPS a navigačnými funkciami VOR a Bluetooth, * rádiostanica musí byť v prevedení minimálne IP57, * rádiostanica musí mať frekvenčný rozsah v pásme VHF, TX: 118,000 – 136,992 MHz, RX: 108,000 – 136,992 MHz, * rádiostanica musí mať kanálový rozostup 8,33 kHz, * rádiostanica musí mať min. 2,3“ display, * rádiostanicu musí byť možné napájať pomocou tužkových batérií AA alebo pomocou pevnej nabíjateľnej batérie, * rádiostanica musí byť dodávaná s nabíjačkou a náhradnou batériou, * rádiostanica musí mať núdzový kľúč pre núdzovú leteckú frekvenciu 121,5 MHz, * rádiostanica musí mať BNC anténu, * rádiostanica musí byť dodaná aj s klipom na uchytenie na odev alebo postroj, * rádiostanica musí mať pamäť na minimálne 300 kanálov, * rádiostanica musí mať funkciu bočného tónu ktorá umožňuje počuť vlastný hlas z externých náhlavových súprav, * rádiostanica musí mať funkcie minimálne: VFO skenovanie, prioritné skenovanie, skenovanie pamäťových kanálov, * súčasťou rádiostanice musí byť aj externé PTT tlačidlo, ktoré je spolu s rádiostanicou kompatibilné s leteckou prilbou. |  |
| **9. Balenie** | Prilba musí byť dodaná v zapínateľnej ochrannej taške. |  |

***2. Lehota dodania:***

Rámcová dohoda na 2 roky, plnenie bude na základe čiastkových objednávok, najneskôr do 7 mesiacov odo dňa doručenia objednávky, ak v objednávke nebude

uvedené inak

***3. Miesto dodania:***

Záchranná brigáda HaZZ v Žiline, Bánovská cesta 8111, 010 01 Žilina

***4. Cena:***

Uchádzačom navrhovaná zmluvná cena musí obsahovať všetky oprávnené náklady spojené s dodávkou Tovaru (najmä náklady za Tovar, na obstaranie Tovaru, dovozné clá, dopravu na miesto dodania, náklady na obalovú techniku a balenie a vykládku) a primeraný zisk.

***5. Ostatné požiadavky na predmet zákazky***

5.1. Súčasťou ponuky musí byť vlastný návrh plnenia, ktorý ponúka uchádzač v rámci tejto konkrétnej zákazky. V prílohe uchádzač uvedie:

- výrobca, typ ponúkaného tovaru

- presnú špecifikáciu ponúkaného výrobku, tak aby verejný obstarávateľ mohol vyhodnotiť, či ponúkaný výrobok spĺňa všetky požiadavky požadované verejným obstarávateľom. Verejný obstarávateľ požaduje predložiť vlastný návrh plnenia v štruktúre podľa vzoru uvedenom v prílohe č. 1 týchto súťažných podkladov.

- fotografiu alebo iné vizuálne prevedenie ponúkaného výrobku

5.2. Spolu s  ponukou uchádzač predloží nasledovné dokumenty pre všetky položky:

- EÚ vyhlásenie o zhode podľa Nariadenia EP a Rady (EÚ) 2016/425 pre všetky položky predmetu zákazky, alebo webovú adresu, na ktorej je EÚ vyhlásenie o zhode zverejnené výrobcom

- Pokyny a informácie výrobcu v zmysle príslušných noriem a podľa bodu 1.4 prílohy II Nariadenia EP a Rady (EÚ) 2016/425

- Všetky požadované dokumenty musia byť predložené v slovenskom jazyku, resp. českom jazyku.